Halmøya

Halmøya er ei øy i Flatanger i Nord-Trøndelag. Arealet er 4,8 kvadratkilometer.

Det finnes flere hellere her med spor etter bosetning tilbake til steinalderen,  størst er Håkkahelleren (32,5 m dyp, 12 m bred og 6 m høy). Halmøya skal ha vært skipreide i Håkon den godes tid, og skulle stille med minimum ett skip med mannskap. Øya er også gammelt kirkested. Halmøy kirke nevnes første gang i skriftlige kilder i 1468, men er trolig betydelig eldre. Kirken ble revet i 1874. Halmøya var bebodd i enda hundre år, fram til 1970-tallet.

Referanser 

Bosetninger i Flatanger
Øyer i Flatanger